รัฐบาลไทย-ข่าวทำเนียบรัฐบาล-"สามัคคีคือพลังสู่หมู่บ้านยั่งยืน" ทีมอำเภอศรีสัชนาลัยบูรณาการภาคีเครือข่าย ขุดบ่อกักเก็บน้ำ พัฒนาโครงสร้างพื้นฐานชุมชน เพื่อแก้ปัญหาภัยแล้งและการบริหารจัดการน้ำชุมชนอย่างยั่งยืน
วันอาทิตย์ที่ 4 กุมภาพันธ์ 2567
04/02/2567
"สามัคคีคือพลังสู่หมู่บ้านยั่งยืน"ทีมอําเภอศรีสัชนาลัยบูรณาการภาคีเครือข่าย ขุดบ่อกักเก็บน้ํา พัฒนาโครงสร้างพื้นฐานชุมชน เพื่อแก้ปัญหาภัยแล้งและการบริหารจัดการน้ําชุมชนอย่างยั่งยืน
"สามัคคีคือพลังสู่หมู่บ้านยั่งยืน"ทีมอําเภอศรีสัชนาลัยบูรณาการภาคีเครือข่าย ขุดบ่อกักเก็บน้ํา พัฒนาโครงสร้างพื้นฐานชุมชน เพื่อแก้ปัญหาภัยแล้งและการบริหารจัดการน้ําชุมชนอย่างยั่งยืน
วันนี้ (4 ก.พ. 67) นายเอกสิฏฐ์ วิไลศิลป์ นายอําเภอศรีสัชนาลัย เปิดเผยถึงการขับเคลื่อนโครงการหมู่บ้านยั่งยืน (Sustainable Village) ของอําเภอศรีสัชนาลัย ว่า นายสุชาติ ทีคะสุข ผู้ว่าราชการจังหวัดสุโขทัย ให้ความสําคัญในการผลักดันให้ทุกอําเภอร่วมกันทําให้ทุกหมู่บ้านเป็นหมู่บ้านยั่งยืน โดยอาศัยทีมอําเภอ/ตําบล บําบัดทุกข์ บํารุงสุข แบบบูรณาการอย่างยั่งยืน ซึ่งเป็นทีมบูรณาการจาก 7 ภาคีเครือข่าย อันประกอบด้วยภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ด้วยหลักการ 4 ร่วม คือ ร่วมคิด ร่วมวางแผน ร่วมทํา และร่วมรับประโยชน์
นายเอกสิฏฐ์ วิไลศิลป์ นายอําเภอศรีสัชนาลัย กล่าวว่า หมู่บ้านยั่งยืน (Sustainable Village) คือ หมู่บ้านที่มีความมั่นคงทางอาหาร มีเป็ด ไก่ ปลา และผักที่มีการปลูกโดยใช้หลักเกษตรอินทรีย์ กล่าวคือมีการประยุกต์แนวคิดเกษตรทฤษฎีใหม่ตามแนวพระราชดําริ ที่สร้างความอุดมสมบูรณ์ให้กับแปลง ทั้งน้ําและดิน ซึ่งเป็นทรัพยากรต้นน้ําของอาหารที่เรากิน ความมั่นคงทางด้านเครื่องนุ่มห่ม ยารักษาโรค และคนในชุมชนมีที่อยู่อาศัยที่ถูกสุขลักษณะ แต่ละครัวเรือนมีความเป็นระเบียบเรียบร้อย โดยการเป็นหมู่บ้านยั่งยืนจะต้องมีระบบการดูแลจัดการหมู่บ้านในลักษณะคุ้ม ป๊อก หย่อมบ้าน ที่คนในชุมชนดูแลกันเเละกัน มีความรักใคร่สามัคคี มีน้ําใจต่อกัน ควบคู่กับการไม่ทําลายสิ่งแวดล้อมด้วยการบริหารจัดการขยะ ทั้งการจัดทําถังขยะเปียกลดโลกร้อน และการทําธนาคารขยะที่เป็นเเหล่งเงินทุนให้กับคนในชุมชน สิ่งสําคัญของการเกิดหมู่บ้านยั่งยืน คือ การมีแหล่งกักเก็บน้ํา สําหรับใช้ตลอดทั้งปี
"ที่ผ่านมาพื้นที่อําเภอศรีสัชนาลัยมักประสบปัญหาภัยแล้ง ประชาชนในพื้นที่ขาดน้ําดื่ม และน้ําเพื่อการอุปโภค รวมถึงน้ําที่ใช้ในการเกษตร จึงได้ร่วมกันหารือแนวทางการเตรียมความพร้อมต่อสถานการณ์ภัยแล้ง โดยนายถนอม วงค์คําวัง ผู้ใหญ่บ้านหมู่ที่ 11 บ้านโป่งตีนตั้ง ตําบลแม่สิน ร่วมกับคณะกรรมการหมู่บ้าน และพี่น้องประชาชนในพื้นที่ ระดมเงินทุนจากการสนับสนุนและการร่วมกันบริจาค เพื่อใช้ในการพัฒนาโครงสร้างพื้นฐานภายในหมู่บ้าน ด้วยการขุดบ่อน้ํา เพื่อแก้ไขปัญหาขาดแคลนน้ําอุปโภคบริโภค ซึ่งคาดว่าจะช่วยทําให้พี่น้องประชาชนได้มีน้ําสําหรับอุปโภคและบริโภคอย่างเพียงพอต่อความต้องการ และเกิดความยั่งยืนในการบริหารจัดการน้ํา" นายเอกสิฏฐ์ฯ กล่าวเน้นย้ํา
นายเอกสิฏฐ์ วิไลศิลป์ นายอําเภอศรีสัชนาลัย กล่าวต่อว่า นอกจากนี้ อําเภอศรีสัชนาลัยจะได้บูรณาการร่วมกับภาคีเครือข่ายดําเนินโครงการพัฒนาสาธารณูปโภคชุมชน การขุดบ่อน้ํา ขยายผลจากหมู่ที่ 11 บ้านโป่งตีนตั้ง เพื่อเตรียมความพร้อมรับมือกับปัญหาภัยแล้ง และแก้ไขปัญหาขาดแคลนน้ําอุปโภค-บริโภคในพื้นที่ เพื่อให้การ "บําบัดทุกข์ บํารุงสุข" เกิดขึ้นกับพี่น้องประชาชนอย่างแท้จริง สอดคล้องกับเจตนารมณ์ของกระทรวงมหาดไทยในการปลูกฝังให้คนในชุมชนอนุรักษ์ และมีการจัดการทรัพยากรดินและน้ําอย่างถูกวิธี เนื่องในโอกาสวันดินโลก (World Soil Day) ด้วยแนวคิด ดินดี น้ําดี ชีวีมีสุขอย่างยั่งยืน และสนับสนุนให้ประชาชนในพื้นที่มีคุณภาพชีวิตที่ดีขึ้น ลดความเหลื่อมล้ํา พร้อมทั้งขับเคลื่อนเป้าหมายการพัฒนาที่ยั่งยืน (SDGs) ของสหประชาชาติ เป้าหมายที่ 6: สร้างหลักประกันเรื่องน้ําและการสุขาภิบาล ให้มีการจัดการอย่างยั่งยืนและมีสภาพพร้อมใช้สําหรับทุกคน สอดคล้องตัวชี้วัดที่ 8 ของหมู่บ้านยั่งยืน คือ การมีน้ําสะอาดสําหรับใช้ในการอุปโภคบริโภค อีกทั้งยังเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 อีกด้วย
นายเอกสิฏฐ์ วิไลศิลป์ นายอําเภอศรีสัชนาลัย กล่าวในช่วงท้ายว่า อําเภอศรีสัชนาลัยมุ่งมั่นแน่วแน่ที่จะช่วยกันพัฒนาและยกระดับคุณภาพชีวิตของพี่น้องประชาชนอย่างจริงจังต่อเนื่อง เพื่อให้การ "บําบัดทุกข์ บํารุงสุข" เกิดขึ้นกับพี่น้องประชาชนอย่างแท้จริง และในฐานะข้าราชการที่ดีในพระบาทสมเด็จพระเจ้าอยู่หัว ราชสีห์ผู้ภักดีต่อเเผ่นดิน จึงต้องคิดแบบผู้นํา ที่ต้องทําก่อน รองเท้าสึกก่อนกางเกงขาด ทําให้ประชาชนในพื้นที่มีความสุข และมีคุณภาพชีวิตที่ดีขึ้นอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI#กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood